A Bizottság 2306/2003/EK rendelete
(2003. december 29.)
a tej- és tejtermékpiac közös szervezésének kiegészítő szabályairól szóló 2597/97/EK tanácsi rendelet bizonyos rendelkezéseitől a Finnországban és Svédországban termelt fogyasztói tej vonatkozásában való eltérésről szóló 280/98/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel Ausztria, Finnország és Svédország csatlakozási okmányára, és különösen annak 149. cikke (1) bekezdésére,
mivel:
(1) Az Ausztria, Finnország és Svédország csatlakozási okmányának 149. cikke (1) bekezdésében meghatározott időszak meghosszabbításáról szóló, 1997. december 18-i 2596/97/EK tanácsi rendelet [1] meghosszabbítja azt az időszakot, amelynek során átmeneti intézkedéseket fogadhatnak el a csatlakozás idején Ausztriában, Finnországban és Svédországban érvényes rendelkezésekről a piac közös szervezésének alkalmazásából eredő rendelkezésekre való átállás megkönnyítése érdekében. A Finnországban és Svédországban termelt fogyasztói tej zsírtartalmára vonatkozó követelmények tekintetében ezt az időszakot 2009. április 30-ig meghosszabbították;
(2) Szükséges rendelkezni a 280/98/EK bizottsági rendeletben [2] maghatározott végrehajtási rendelkezések ugyanilyen meghosszabbításáról.
(3) A 280/98/EK bizottsági rendeletet ennek megfelelően kell módosítani.
(4) Mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 280/98/EK rendelet 1. cikkében a "2003. december 31." időpont helyébe "2009. április 30." lép.
2. cikk
Ez a rendelet 2004. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. december 29-én.